02021R1702 — LT — 24.09.2021 — 000.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Pataisytas:

▼B

KOMISIJOS DELEGUOTASIS REGLAMENTAS (ES) 2021/1702

2021 m. liepos 12 d.

kuriuo Europos Parlamento ir Tarybos reglamentas (ES) 2021/523 papildomas nustatant „InvestEU“ suvestinės papildomus elementus ir išsamias taisykles

1 straipsnis

Šio reglamento priede nustatytos išsamios taisyklės, kuriomis turi vadovautis įgyvendinantieji partneriai pildydami Reglamento (ES) 2021/523 22 straipsnyje nurodytą rodiklių suvestinę, kad „InvestEU“ fondo Investicijų komitetas galėtų atlikti nepriklausomą, skaidrų ir suderintą prašymų suteikti ES garantiją vertinimą.

2 straipsnis

Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse.

PRIEDAS

1. Bendrieji principai

Investicijų komitetas, įsteigtas pagal Europos Parlamento ir Tarybos reglamento (ES) 2021/523 ( 1 ) (toliau – „InvestEU“ reglamentas) 24 straipsnį, naudoja rodiklių suvestinę (toliau – „InvestEU“ suvestinė) įgyvendinančiųjų partnerių siūlomoms finansavimo ir investavimo operacijoms, kurioms prašoma suteikti ES garantiją, įvertinti. Atlikdamas „InvestEU“ reglamento 24 straipsnio 1 dalyje nurodytą patikrinimą ir laikydamasis to reglamento 24 straipsnio 4 dalies, Investicijų komitetas, naudodamas „InvestEU“ suvestinę, atlieka nepriklausomą, skaidrų ir suderintą prašymų suteikti ES garantiją įgyvendinančiųjų partnerių siūlomoms finansavimo ir investavimo operacijoms vertinimą.

„InvestEU“ suvestinę pildo įgyvendinantysis partneris, teikiantis Investicijų komitetui pasiūlymą dėl finansavimo ar investavimo operacijos ( 2 ), įskaitant bendrąsias operacijas ( 3 ). Apie kiekvieną iš ramsčių teiktinos informacijos išsamumo lygis skiriasi priklausomai nuo to, ar kreipiamasi dėl pavienių finansavimo bei investavimo operacijų, ar dėl bendrųjų operacijų. Pastaruoju atveju galima pateikti bendrus įvertinimus, pavyzdžiui, nurodyti finansinių tarpininkų rūšį, numatomą galutinių gavėjų skaičių ir rūšį, vidutinius galutiniams gavėjams teiktino finansavimo dydžius ir numatomą bendrosios operacijos poveikį.

1.1. „InvestEU“ suvestinės turinys

Pagal „InvestEU“ reglamento 22 straipsnio 3 dalį „InvestEU“ suvestinėje pateikiami šie elementai:

finansavimo ar investavimo operacijos apibūdinimas – nurodomas jos pavadinimas, galutinis gavėjas tiesioginių operacijų atveju arba, per tarpininkus vykdomų operacijų atveju, finansinis (-iai) tarpininkas (-ai) (jeigu žinoma, finansinio tarpininko pavadinimas, jeigu ne, – bent rūšis), įgyvendinimo šalis (-ys), taip pat pateikiamas trumpas finansavimo ar investavimo operacijos aprašymas;

c)

c)

1.2. Ramsčių įvertinimas

Kiekvieną Investicijų komitetui pateiktą finansavimo ar investavimo operaciją pagal 3, 4 ir 5 ramsčius balais įvertina įgyvendinantysis partneris, jos taip pat įvertinamos pagal 1, 2, 6 ir 7 ramsčius taikant kokybinius ir kiekybinius rodiklius, neskiriant balų.

Balai pagal 3, 4 ir 5 ramsčius skiriami pagal toliau pateikiamą skalę. Ta pati skalė naudojama balais vertinamiems rodikliams ir subrodikliams.

Dėl taikymo srities pobūdžio kiekvienas balais vertinamas ramstis įvertinamas individualiai, nesumuojant balų į vieną bendrą įvertį. Kai ramsčiai vertinami pagal konkrečius rodiklius ir subrodiklius, apskaičiuojant atitinkamo ramsčio įvertį (padauginant atitinkamą balų skaičių iš atitinkamo svorinio koeficiento) atsižvelgiama į tų rodiklių ir subrodiklių svorį ( 4 ).

Įgyvendinantieji partneriai pateikia kiekvieno priskirto įverčio pagrindimą remdamiesi atitinkamame priedėlyje aprašytu metodu ir kitais svarbiais elementais, įtrauktais į „InvestEU“ reglamentą, investavimo gaires ( 5 ), Komisijos gairių dokumentus, kaip antai tvarumo patikros gaires ( 6 ), ir klimato ir aplinkos stebėjimo metodiką ( 7 ).

Vertindamas finansavimo ar investavimo operacijas, Investicijų komitetas visus ramsčius laiko vienodai svarbiais, neatsižvelgdamas į tai, ar vertinimas pagal atskirą ramstį išreiškiamas balų skaičiumi, ar nustatomas remiantis balais nevertinamais kokybiniais ir kiekybiniais rodikliais.

Remiantis „InvestEU“ reglamento 24 straipsnio 4 dalimi, įgyvendinančiojo partnerio pateiktas vertinimas Investicijų komitetui nėra privalomas.

1.3. „InvestEU“ suvestinės skelbimas

Pagal „InvestEU“ reglamento 24 straipsnio 5 dalį atitinkama „InvestEU“ suvestinė paskelbiama „InvestEU“ svetainėje įgyvendinančiajam partneriui ir finansiniam tarpininkui arba atitinkamais atvejais galutiniam gavėjui pasirašius atitinkamą finansavimo ar investavimo operaciją. Bendrųjų operacijų atveju „InvestEU“ suvestinė paskelbiama pasirašius pirmąjį paprojektį.

Teikdamas Investicijų komitetui prašymą suteikti ES garantiją, įgyvendinantysis partneris pateikia „InvestEU“ suvestinę su visa informacija apie ramsčius. „InvestEU“ suvestinėje turi būti pateiktas vertinimo pagrindimas pagal 1–6 ramsčius, įskaitant atitinkamus rodiklius ir 7 ramsčio rodiklius. Taigi Investicijų komitetui pateiktoje „InvestEU“ suvestinėje gali būti neskelbtinos komercinės ar konfidencialios informacijos, kurios skelbti negalima.

Praėjus ne daugiau kaip 10 darbo dienų po finansavimo ar investavimo (arba bendrųjų operacijų atveju – pirmojo paprojekčio) pasirašymo dienos įgyvendinantysis partneris pateikia Investicijų komiteto sekretoriatui viešą „InvestEU“ suvestinės versiją, kurioje aprašomi 1–5 ramsčiai ir 7 ramsčio rodikliai ir kuri bus skelbiama. Į šią viešą „InvestEU“ suvestinės versiją nėra įtraukiama jokia neskelbtina komercinė ar konfidenciali informacija. Kadangi finansavimo ar investavimo operacijos finansiniame profilyje yra neskelbtinos komercinės informacijos, „InvestEU“ suvestinės viešojoje versijoje neturi būti pateikiama informacijos apie 6 ramstį.

2. „InvestEU“ suvestinė

2.1. 1 ramstis. Finansavimo ar investavimo operacijos indėlis siekiant ES politikos tikslų

Pagal 1 ramstį įgyvendinantysis partneris nurodo, kiek finansavimo ar investavimo operacija prisidedama prie „InvestEU“ lėšomis tinkamų finansuoti sričių pagal „InvestEU“ reglamento II priedą, investavimo gaires ir atitinkamo finansinio produkto sąlygas. Kalbant apie valstybių narių skyrių, kaip apibrėžta „InvestEU“ reglamento 9 ir 10 straipsniuose, vertinimas apima atitinkamame susitarime dėl įnašo nustatytus politikos tikslus.

Finansavimo ir investavimo operacijos turi priklausyti bent vienai tinkamai finansuoti sričiai pagal atitinkamą tam tikro finansinio produkto politikos liniją.

2.2. 2 ramstis. Finansavimo ar investavimo operacijos papildomumo aprašas

Pagal 2 ramstį įgyvendinantysis partneris pateikia pagrindinius argumentus, kuriais paaiškina, kodėl finansavimo ar investavimo operacija laikoma papildančia privačiuosius šaltinius ar paramą, gaunamą iš kitų viešųjų šaltinių, arba abu šiuos šaltinius. Įgyvendinantysis partneris, visų pirma, įrodo, kad finansavimo ar investavimo operacija atitinka bent vieną iš „InvestEU“ reglamento V priedo A skirsnio 2 dalies antros pastraipos a–f punktuose išvardytų savybių (žr. 1 priedėlį).

2.3. 3 ramstis. Rinkos nepakankamumo arba neoptimalios investavimo aplinkos problema, sprendžiama finansavimo ar investavimo operacija

Pagal 3 ramstį įgyvendinantysis partneris nurodo rinkos nepakankamumo (-ų) ir neoptimalios investavimo aplinkos problemą (-as), kuri (-ios) yra sprendžiamos finansavimo ar investavimo operacija. Kiekviena finansavimo ar investavimo operacija yra susijusi su bent viena iš „InvestEU“ reglamento V priedo A skirsnio 1 dalies a–f punktuose nurodytų savybių. Įgyvendinantysis partneris nustato savybę (-es), kurią (-ias) atitinka finansavimo ar investavimo operacija, ir pateikia atitinkamą pagrindimą (žr. 2 priedėlį).

Remdamasis tomis nustatytomis savybėmis įgyvendinantysis partneris įvertina, kiek finansavimo ar investavimo operacija išsprendžiamos neoptimalios investavimo aplinkos problemos ir investicijų deficitas dėl rinkos nepakankamumo. Įgyvendinantieji partneriai įvertina šį ramstį balais pagal 2 priedėlyje nustatytus vertinimo balais kriterijus. Operacijoms, kuriomis sprendžiama viena rinkos nepakankamumo arba neoptimalios investavimo aplinkos problema, suteikiamas įvertis, atitinkantis lygį „pakankamai“, o operacijoms, kuriomis sprendžiamos papildomos rinkos nepakankamumo ar neoptimalios investavimo aplinkos problemos, skiriama papildomų balų. Be to, finansavimo ir investavimo operacijoms, kuriomis sprendžiama tik viena rinkos nepakankamumo problema, suteikiama papildomų balų priklausomai nuo jomis sprendžiamos rinkos nepakankamumo problemos svarbos ir (arba) dėmesio konkretiems politikos prioritetams, kaip aprašyta 2 priedėlio 1 ir 2 lentelėse.

2.4. 4 ramstis. Finansinis ir techninis įgyvendinančiojo partnerio indėlis

Pagal 4 ramstį dėmesys sutelkiamas į pridėtinę vertę, kurią sukuria įgyvendinančiojo partnerio dalyvavimas, suteikiantis finansavimo ar investavimo operacijai finansinės ir techninės naudos. Bendrą 4 ramsčio balų skaičių sudaro pavieniai pagrindinių rodiklių įverčiai, kaip aprašyta 3 priedėlyje. Finansavimo ir investavimo operacijoms, kurias sudaro tiesioginis finansavimas arba per tarpininkus teikiamas finansavimas, taikomas kitas metodas.

4 ramstis vertinamas naudojant toliau apibūdintus rodiklius:

1. įgyvendinančiojo partnerio dalyvavimo finansinė nauda (tiesioginio finansavimo svoris: 12,5 %; per tarpininkus teikiamo finansavimo svoris: 35 %). Tai susiję su įgyvendinančiojo partnerio intervencijos finansine nauda sandorio šaliai, kaip antai mažesnėmis palūkanų normomis;

4. kitų investuotojų pritraukimas ir signalo efektas (tiesioginio finansavimo svoris: 25 %; per tarpininkus teikiamo finansavimo svoris: 40 %): tai susiję su įgyvendinančiojo partnerio skatinamuoju vaidmeniu telkiant kitus privačiuosius ar viešuosius investuotojus ir su signalo efektu rinkoje;

5. finansinės konsultacijos ir (arba) struktūrinės ekspertinės žinios (tiek tiesioginio, tiek per tarpininkus teikiamo finansavimo svoris: 12,5 %): tai apima visus įgyvendinančiojo partnerio teikiamų (taip pat jam veikiant kaip „InvestEU“ konsultacijų centro patariamajam partneriui) finansinių konsultacijų / struktūrinių ekspertinių žinių aspektus. Tai apima konsultacinių paslaugų įtraukimą pradinėje grandyje, įgyvendinančiojo partnerio vidaus patirtį, kuria prisidedama prie finansavimo ar investavimo operacijos finansinės struktūros tobulinimo parengiamajame ar įgyvendinimo etape, be kita ko, per novatoriškas finansavimo struktūras, jei taikytina;